# Sant Joan de Barro

Sant Joan de Barro, Sant Joan de Bàrron o popularament Sant Jan (de Barron) (Saint-Jean-de-Barrou en francés) es una comuna lengadociana, situada dins lo departament d'Aude e la region d'Occitània, ancianament de Lengadòc-Rosselhon.

## Geografia

Sant Joan de Barro es una comuna puslèu pichona, mas sa densitat de populacion es fòrta perqué son territòri, desprovesit de montanhas vertadièras, es gaireben completament util.

### Perimètre del territòri

Comunas confrontantas de Sant Joan de Barro :
| | Durban de las Corbièras | |
| Vilanòva de las Corbièras | | Fraisse de las Corbièras |
| | Embres e Castelmaur | |

## Toponimia
### Sant Joan de Barro

Las atestacions ancianas son Ecclesia Sancti Johannis de Berron en 1119; Castrum de Sancto Johanne de Barone en 1218; Berron en 1225-1500; De Berro en 1248; In castro Barrio en 1249; Universitas de Sancto Joanne de Barrone en 1319; Sant Johan de Bero en 1402; Sant Johan de Berou al sègle XIV; De Berrou en 1228-1494; Sainct Jehan de Berou en 1536; Saint Jean de Buron = Barou en 1389-1589; Sainct Jean de Barrou, annexe de Castelmaur en 1639; Sainct Jehan de Berrou en 1645; Saint Jean de Berre en 1674; Saint Jean de Barrou en 1781. Lo nom de Berron sembla d'aver conegut un reculament d'accent : Berron > *Barron > *Bàrro(n). Sant Joan es l'Evangelista e pas lo Baptista, çò qu'es pas lo cas pus corrent. Barro, ancian Berron, es lo nom d'un riu afluent de Berre (nom francés, probablament Berra en occitan, atestat Birra fluvius en 737; lo nom significa probablament « la corta »); lo jonhent es a Durban de las Corbièras. Barro es atestat en 1763, Les Caneilles e en 1781, Le Berrou. Es un diminutiu occitan de Berre o benlèu un derivat d'epòca gallica (*birron-)

### Las Salièras

Lo nom es atestat Al Saleta en 1645; Les Sélièros (sens data)

## Istòria

Embres, Castèlmaur e Sant Joan de Barro formavan una sola parròquia tot ben qu'aquelas tres localitats agèsson caduna un cossolat; sant Joan èra annèxa de Castèlmaur, matritz situada entre las autras doás.

## Administracion

Lista dels cònsols successius :
| Periòde | Periòde | Identitat | Etiqueta |
| 2014 | (2026) | Michel Diaz | |
| 2001 | 2014 | Jean-Marie Puig | PS |
| | 2001 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Durban ; es ara del canton de las Corbièras (burèu centralizator : Fabresan).

## Demografia

modificar « persona »  v · d · m 
Evolucion demografica Populacion comunala actuala (2013): 266, totala: 276 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 163 | 184 | 216 | 275 | 275 | 308 | 300 | 309 | 330 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 324 | 315 | 327 | 310 | 373 | 574 | 552 | 565 | 541 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 545 | 514 | 476 | 499 | 494 | 493 | 431 | 396 | 400 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 372 | 314 | 301 | 292 | 225 | 204 | 241 | 248 | 259 262 |
| 2009 | 2010 |
| 269 272 | 281 285 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 258 abitants e la densitat èra de 33,9 ab/km².

## Véser tanben

* Comunas d'Aude

## Ligams extèrnes

* Sant Joan de Barro sul site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Sant Joan de Barro».
* ↑ https://www.oocities.org/toponimiaoccitana/11c.html
* ↑ Abbé Sabarthès, Dictionnaire topographique du département de l'Aude, 1912, p. 393, legir en linha https://gallica.bnf.fr/ark:/12148/bpt6k110095d/f485.item.texteImage
* ↑ Abbé Sabarthès, Dictionnaire topographique du département de l'Aude, 1912, p. 31, legir en linha https://gallica.bnf.fr/ark:/12148/bpt6k110095d/f123.item.texteImage
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 79
* ↑ Abbé Sabarthès, Dictionnaire topographique du département de l'Aude, 1912, p. 22, legir en linha https://gallica.bnf.fr/ark:/12148/bpt6k110095d/f114.item.texteImage
* ↑ https://dicotopo.cths.fr/places/P19483882
* ↑ Abbé Sabarthès, Dictionnaire topographique du département de l'Aude, 1912, p. 74-75, legir en linha https://gallica.bnf.fr/ark:/12148/bpt6k110095d/f166.item.texteImage
* Portal de Lengadòc